ועדת הכספים, כנסת 20, פרוטוקול מספר 973, 2018-02-26 10:47

משה גפני: שלום רב, אני מתכבד לפתוח את הישיבה.

משה גפני: המילולי.

משה גפני: אני לא עושה על זה הצבעה.

משה גפני: מי מקריא?

משה גפני: אגב, על זה אין הצבעה.

משה גפני: רק בסוף.

<אסתר פלדמן: חוק התקציב לשנת הכספים 2019, התשע"ח–2018.

<אסתר פלדמן: פרק א': פרשנות.

<אסתר פלדמן: 1.

<אסתר פלדמן: הגדרות.

<אסתר פלדמן: (א) בחוק זה – "חוק יסודות התקציב" – חוק יסודות התקציב, התשמ"ה–1985‏; "סעיף תקציב" – סעיף בתוספת הראשונה או בתוספת השנייה הקובע את ההוצאות של משרד ממשלתי, של רשות ציבורית או של גוף ציבורי או של נושא בעל היקף או חשיבות המצדיקים את קביעתו בסעיף נפרד, המחולק לתחומי פעולה לפי הצורך; "שנת הכספים 2019" – התקופה המתחילה ביום כ"ד בטבת התשע"ט (1 בינואר 2019) ומסתיימת ביום ג' בטבת התש"ף (31 בדצמבר 2019); "תחום פעולה" – חלק של סעיף תקציב המוקצה לעניין מסוים, המחולק לתכניות לפי הצורך; "תכנית" – חלק של תחום פעולה המוקצה לעניין מסוים.

<אסתר פלדמן: (ב) לכל מונח אחר בחוק זה תהיה המשמעות הנודעת לו בחוק יסודות התקציב.

<אסתר פלדמן: פרק ב': התקציב לשנת הכספים 2019.

<אסתר פלדמן: 2.

<אסתר פלדמן: (א) הממשלה רשאית להוציא בשנת הכספים 2019 סכום של 479,604,627,000 שקלים חדשים (להלן – תקציב ההוצאה לשנת 2019), המורכב מתקציב רגיל בסך 353,938,684,000 שקלים חדשים ומתקציב פיתוח וחשבון הון בסך 125,665,943,000 שקלים חדשים.

<אסתר פלדמן: (ב) חלוקת תקציב ההוצאה לשנת 2019 לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "הוצאה".

<אסתר פלדמן: 3.

<אסתר פלדמן: תקציב ההוצאה המותנית בהכנסה לשנת הכספים 2019.

<אסתר פלדמן: (א) נוסף על תקציב ההוצאה לשנת 2019, רשאית הממשלה להוציא בשנת הכספים 2019, כהוצאה מותנית בהכנסה כמשמעותה בסעיף 5(א) ו-(ב) לחוק יסודות התקציב (להלן – תקציב ההוצאה המותנית בהכנסה לשנת 2019), סכום של 41,054,328,000 שקלים חדשים, המורכב מתקציב רגיל בסך 32,344,531,000 שקלים חדשים ומתקציב פיתוח וחשבון הון בסך 8,709,797,000 שקלים חדשים.

<אסתר פלדמן: (ב) חלוקת תקציב ההוצאה המותנית בהכנסה לשנת 2019 לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "הוצאה מותנית בהכנסה".

<אסתר פלדמן: 4.

<אסתר פלדמן: הרשאה להתחייב לשנת הכספים 2019.

<אסתר פלדמן: הממשלה רשאית להתחייב בשנת הכספים 2019, בגבולות הסכומים הנקובים בתוספת הראשונה ביחס לכל סעיף תקציב, תכנית ותחום פעולה, בטור שכותרתו "הרשאה להתחייב".

<אסתר פלדמן: שיא כוח אדם לשנת הכספים 2019.

<אסתר פלדמן: 5.

<אסתר פלדמן: הממשלה רשאית, בשנת הכספים 2019, למלא משרות עד לשיא כוח אדם של 92,992 משרות.

<אסתר פלדמן: (ב) חלוקת שיא כוח האדם האמור בסעיף קטן (א) לסעיפי תקציב, לתחומי פעולה ולתכניות, תהיה כמפורט בתוספת הראשונה, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

<אסתר פלדמן: 6.

<אסתר פלדמן: מפעלים עסקיים – תקציב, הרשאה להתחייב, שיא כוח אדם ותחזית תקבולים לשנת הכספים 2019.

<אסתר פלדמן: (א) נוסף על תקציב ההוצאה לשנת 2019 ועל תקציב ההוצאה המותנית בהכנסה לשנת 2019, רשאית הממשלה להוציא בשנת הכספים 2019 במסגרת תקציב מפעלים עסקיים סכום של 23,524,679,000 שקלים חדשים; חלוקת הסכום האמור לסעיפי תקציב, לתחומי פעולה ולתכניות, תהיה כמפורט בתוספת השנייה, בטור שכותרתו "הוצאה".

<אסתר פלדמן: (ב) נוסף על ההרשאה להתחייב כאמור בסעיף 4, רשאית הממשלה בשנת הכספים 2019 להתחייב במסגרת תקציב מפעלים עסקיים, בגבולות הסכומים הנקובים בתוספת השנייה ביחס לכל סעיף תקציב, תחום פעולה ותכנית, בטור שכותרתו "הרשאה להתחייב".

<אסתר פלדמן: (ג) נוסף על מספר המשרות שהממשלה רשאית למלא בשנת הכספים 2019 לפי סעיף 5(א), רשאית הממשלה בשנת הכספים 2019 למלא משרות במפעלים עסקיים עד לשיא כוח אדם של 34,824 משרות; חלוקת שיא כוח האדם האמור לסעיפי תקציב, לתחומי פעולה ולתכניות, תהיה כמפורט בתוספת השנייה, בטור שכותרתו "שיא כוח אדם" ובטור שכותרתו "משרות עב"צ (עבודה בלתי צמיתה)".

<אסתר פלדמן: (ד) תחזית התקבולים לכיסוי תקציב המפעלים העסקיים בשנת הכספים 2019, היא כמפורט בתוספת השנייה.

משה גפני: דוד, אני מציע את ההצעה שלך להוסיף פה ל2-19.

משה גפני: במידה ויש פה תקציב ההוצאה, אני מכניס פה את ההצעה שלך, שבמידה שתהיינה הכנסות גבוהות מעבר לחזוי, 50% מההכנסות התוספתיות, תהיה אפשרות להגדיל את ההוצאה.

דוד ביטן: באישור ממשלה, באישור ועדת כספים.

<אסי מסינג: בלי שלוש קריאות?

<אסי מסינג: אתה משנה את המנגנון.

משה גפני: איזה מנגנון?

משה גפני: אתה מנצל את העובדה שאני כל הזמן אומר שלא למדתי משפטים.

משה גפני: ..

משה גפני: תדע לך שלמדתי משפטים.

משה גפני: שלושים שנה אני פה.

משה גפני: לא באוניברסיטה – פה למדתי.

משה גפני: אם אני מכניס את זה פה, זה שלוש קריאות.

משה גפני: אני מכניס את זה פה.

<אסי מסינג: צריך לציין את העובדה שמדובר פה- - -

משה גפני: עו"ד מסינג, עם כל הכבוד לכם, היועצים המשפטיים והפקידים של משרד האוצר, אנחנו קובעים.

משה גפני: דוד ביטן הציע הצעה נורמלית.

<יוגב גרדוס: קיים כיום.

דוד ביטן: אז אין בעיה.

דוד ביטן: 50% ילך לגירעון, ו-50% ילך להוצאה.

דוד ביטן: מה הבעיה?

דוד ביטן: מה לא בסדר?

משה גפני: אני מוסיף את זה פה, בתקציב המילולי.

דוד ביטן: הם אומרים שהרזרבה זה מיליארד וחצי.

משה גפני: בסדר גמור.

משה גפני: גם אנחנו בעניין.

מיקי רוזנטל: אבל היה נהוג עד עכשיו 3 מיליארד.

מיקי רוזנטל: לא, זה היה לשנתיים.

מיקי רוזנטל: זה היה דו.

מיקי רוזנטל: עכשיו זה נהיה תלת, אז הם הוסיפו עוד מיליארד וחצי.

משה גפני: רבותיי, האמת היא שדוד שכנע אותי בגלל שתי סיבות – אחת, כי הוא מציע.

משה גפני: אני חושב שהוא איש הגיוני, והוא אומר דברים נכונים.

משה גפני: אבל הוא שכנע אותי יותר, שהוא אומר: פעם אחת עשית טעות עם הנומרטור.

משה גפני: אל תחזור על זה שוב.

משה גפני: זה היה נוק אאוט מבחינתי.

מיקי רוזנטל: לסעיף הזה קוראים לא נומרטור אלא סעיף קומבינה.

דוד ביטן: האמת שאת ההצעה הזאת קיבלתי מגבאי.

דוד ביטן: צלצל אליי ואמר לי.

משה גפני: אני מבקש להוסיף את ההסתייגות של חבר הכנסת דוד ביטן כאן לגבי 2019, אני מבקש להכניס את זה בחוק.

משה גפני: אנחנו לא מצביעים היום אלא אנחנו מצביעים בזמן ההצבעות.

משה גפני: זה נמצא בפנים.

משה גפני: אם רוצים לשנות את זה, שיבואו בדברים עם דוד ביטן, אתי, עם כל החברים.

<איליה כץ: כמובן, הסתייגות תקציבית.

משה גפני: בסדר, אז לא יהיה תקציב מילולי.

משה גפני: הרי אתם רוצים שלא יהיה חוק.

משה גפני: אתם לא רוצים תקציב.

משה גפני: אם תגידו שזה תקציבי – קודם כל, זה לא תקציבי, אבל אם תגידו שזה תקציבי, אני לא מביא את זה למליאה.

דוד ביטן: לא דו-צדדי.

משה גפני: לא דו-צדדי.

משה גפני: בסדר.

<אסי מסינג: רק לא הבנתי את המנגנון שהוצע.

משה גפני: בבקשה תסביר, דוד.

דוד ביטן: אני מציע, שאם יהיו עודפי גבייה מעבר לתחזית, 50% מזה ילך להגדלת תקרת ההוצאה, וזה יחולק באופן שהממשלה תחליט ו-וועדת הכספים תאשר, ואם יהיה גירעון, זה לא- - -

<אסי מסינג: ממתי כל זה יתבצע?

מיקי רוזנטל: מתקציב 2019.

דוד ביטן: 19'.

דוד ביטן: בודקים ביוני ובודקים בנובמבר.

<יוגב גרדוס: רוצים רטרואקטיבית?

משה גפני: ברגע שיודעים על עודפי גבייה.

משה גפני: לא דיברנו על רטרואקטיביות.

משה גפני: תמשיכי בבקשה.

<אסתר פלדמן: פרק ד': הוראות שונות.

<אסתר פלדמן: 7.

<אסתר פלדמן: תחולת חוק יסודות התקציב.

<אסתר פלדמן: אין בהוראות חוק זה כדי לגרוע מהוראות חוק יסודות התקציב, וכל שינוי בסכומים הנקובים בחוק זה ובאופן חלוקתם ייעשה בהתאם להוראות החוק האמור.

<שגית אפיק: הסעיף הזה היה גם בשנים קודמות?

<אסתר פלדמן: כן.

<אסתר פלדמן: 8.

<אסתר פלדמן: תחילה.

<אסתר פלדמן: תחילתו של חוק זה ביום כ"ד בטבת התשע"ט (1 בינואר 2019).

<אסתר פלדמן: 9.

<אסתר פלדמן: פרסום.

<אסתר פלדמן: חוק זה יפורסם ברשומות בתוך שלושה חודשים מיום קבלתו.

משה גפני: תודה.

משה גפני: אני מבקש הסבר בקצרה לתקציב המילולי.

משה גפני: מי מסביר?

<אסי מסינג: אני אסביר.

<אסי מסינג: בהתאם למקובל, חוק התקציב, החלק המילולי, הוא למעשה תרגום מספרי של המסגרות השונות הקיימות מתקציב ההוצאה, תקציב ההרשאה להתחייב, תקציב ההוצאה המותנית בה כהכנסה, שיא כוח אדם, מפעלים עסקיים.

<אסי מסינג: למעשה זה פירוט של סך התקציב, סך כל אחד מהסעיפים שדיברנו עליהם.

<אסי מסינג: למעשה בטבלאות שמצורפות בתוספת הראשונה יש פירוט של כל אחד מהתקציבים בחלוקה לפי התוכניות והתחומים לכל אחד מהסעיפים.

<אסי מסינג: על כך אני מניח שיהיה דיון בתקופה הקרובה והצבעה בנפרד ביחס לכל אחד מהמספרים.

<אסי מסינג: למעשה החלק המילולי סוכם את כל מה שיש פה.

מיקי רוזנטל: אני מבקש להעיר לפרוטוקול, אדוני – כל מה שטענתי לגבי אי-חוקיות בסעיף הקודם, חל כמובן גם על החוק הזה.

מיקי רוזנטל: הוא לא עומד לטענתי, בתנאי החוק.

משה גפני: מיקי, הבקשה שלי עכשיו – אמרתי - קודם זה היה יותר חמור, בגלל מה שדוד ביטן אמר, ולא רציתי את הרביזיה וכל מה שנלווה לעניין.

משה גפני: אנחנו מיצינו את זה.

משה גפני: זה נכנס לתקציב המילולי.

משה גפני: עכשיו זה נמצא, מה שדוד ביטן אמר.

משה גפני: אני מניח שיתקיים אתם דיונים.

משה גפני: בסדר.

משה גפני: אני מבקש שתמשוך את הרביזיות.

מיקי רוזנטל: לא.

מיקי רוזנטל: פנינו לאיל ינון.

מיקי רוזנטל: אנחנו מחכים לתשובתו.

מיקי רוזנטל: אני מקווה שהוא ייתן תשובה בזמן קצר.

משה גפני: כי אנחנו צריכים להצביע עוד מעט.

משה גפני: אז תגיד לי.

<אסי מסינג: אני חייב להעיר בעניין הזה.

<אסי מסינג: הדיון הקודם שהיה, היה בתיקון לחוק המסגרות הפיסקליות.

<אסי מסינג: חוק המסגרות הפיסקליות יועבר במליאת הכנסת במנותק מהתקציב ועוד לפני התקציב.

<אסי מסינג: לכן כל ההערות של חבר הכנסת מיקי רוזנטל והשאלה של עצם הנחת התקציב והמועד לו הן רלוונטיות אך ורק לדיון בתקציב עצמו ולא בחוק המסגרות הפיסקליות.

משה גפני: אבל הוא הגיש רביזיות על זה והוא הולך לדבר – אני מבקש לעשות את הרביזיות ב-13:00.

משה גפני: עד 13:00 תדברו אתו.

משה גפני: ב-13:00 תהיינה רביזיות אלא אם כן הם יבטלו בעקבות השיחה עם היועץ המשפטי.

משה גפני: אני מבקש להוציא הודעה, שהרביזיות ב-13:00.

משה גפני: תודה רבה, הישיבה נעולה.